Ehkki hämmastav kehaline viga ei lasknud Isandal kunagi majast lahkuda, oli ta juba pikemat aega kasutanud salajast agentide armeed ja määramatult suurt varandust, püüdes Egiptust moslemi ja ristiusu rüvedusest vabastada, ning mis veel keerulisem, lüüa minema valitsevat Türgi pašat ja tema võõramaalastest palgasõdureid, taastades Egiptust iseseisva suurvõimuna. Nelja aasta eest toimunud Püramiidide lahing pakkus talle esimese tõelise läbimurde, ehkki tollal oli see tundunud  lõpliku lüüasaamisena - sest see lasi Egiptusesse prantslased.